Obama poziva na novu eru angažovanja
Predsednik Barak Obama kazao je u svom prvom obraćanju Generalnoj skupštini Ujedinjenih nacija da su Sjedinjene Države spremne da otvor
Obama je kazao da njegova adminsitracija pokušava da riješi mnoga pitanja koja su doprinijela napetim odnosima Sjedinjenih Država i međunarodne zajednice tokom proteklih osam godina. Predsjednik je međutim liderima na Generalnoj skupštini rekao da Vašington ne može sam da riješi svjetske probleme i da sve države treba da se uključe kada je riječ o globalnim izazovima poput okončanja globalnog zagrijavanja i sprječavanja širenja nuklearnog oružja. Takođe je dodao da rješavanje izraelsko-palestinskog konflikta i zadaci poput prebacivanja u druge zemlje osumnjičenih za terorizam, koji se nalaze u američkim vojnim zatvorima, prevazilaze sposobnosti samih Sjedinjenih Država, pozvavši sve države, ukljućujući i protivnike američke politike u prošlosti, da se pridruže zajedničkim naporima za postizanje napretka u pogledu tih pitanja. “ Danas, nakon što je posredovao u održavanju prvog susreta izraelskog i palestinskog lidera posle prošlogodišnjeg sukoba u Pojasu Gaze, predsjednik Obama je naglasio da Sjedinjene Države i dalje podržavaju dvodržavno rješenje bliskoistočnog konflikta. Obama je zatražio da se okonča izgradnja izraelskih naselja na palestinskog teritoriji, kao i podsticanje anti-izraelskih osjećanja među Palestincima. Američki predsjednik je rekao da nuklearne aktivnosti Irana i Sjeverne Koreje prijete da odvedu svijet opasnim putem, prema nekontrolisanom širenju atomskog oružja. Vašington je, istakao je Obama, posvećen diplomatskom rješenju zabrinutosti u pogledu nuklearnih ambicija dvije zemlje, što je još međutim još jedno pitanje koja zahtijeva međunarodnu podršku. Obama će tokom boravka u Ujedinjenim nacijama razgovarati o detaljima iranskog nuklearnog programa sa pet stalnih članica Savjeta bezbjednosti i Njemačkom, čiji će se predstavnici narednih dana sastati sa iranskim pregovaračem za nuklearna pitanja. Šezdesetčetvrto zasijedanje Generalne skupštine otvorio je Generalni sekretar Ujedinjenih nacijahitnim pozivom svjetskim liderima da nađu zajedničko rješenje kriza koje su zahvatile svijet.